Klubben pleier også å arrangere to-tre åpne turneringer hvert år. Den mest tradisjonsrike er Bronstein Cup, som klubben har arrangert hver høst siden 1994. Dette er en hurtigsjakkturnering som inngår i Norske Vandrerhjem Grand Prix. David Bronstein deltok selv på den første turneringen og ga tillatelse til at turneringen kunne bære hans navn. Ellers har klubben arrangert Bergen Sommer Grand Prix hver sommer fra 2001 til 2011, men i 2009 utgikk denne på grunn av at klubben var medarrangør av Landsturneringen i Bergen.